ANDREW WOMMACK EVANKELIUMIN ÄÄRELLÄ
Evankeliumin kuulemisesta opetuslapseksi 12/20
Tervetuloa kuulemaan opetusta Jumalan armosta ja rakkaudesta.
―Tervetuloa evankeliumin äärelle.
Jatkan edelleen opetusta opetuslapseudesta ja evankelioinnista.
Olen puhunut siitä, miten Herra kutsui meidät tekemään opetuslapsia.
Olen jo käsitellyt upeita asioita.
Tässä elämäni ja palvelutyöni vaiheessa olen innoissani siitä, -
että teemme enemmän opetuslapsia kuin olen koskaan yksin tehnyt.
Palasin juuri Venäjältä, jossa vierailin Mike ja Carrie Pickettin luona.
Carrie valmistui raamattukoulustamme ja on ollut Venäjällä 13 vuotta.
Hän on tehnyt siellä opetuslapsia ja perustanut Pietariin raamattukoulun, -
joka on laajentunut eri puolille Venäjää.
Kouluja on muistaakseni jo 12―15, ja Pickettien tavoitteena -
on perustaa tuhat raamattukoulua Venäjälle viiden vuoden aikana.
Minua siunasi kovasti se, että sain puhua ihmisten kanssa, -
tietysti tulkin välityksellä. Vierailimme myös syrjäseuduilla.
Kävimme eräässä paikassa, jonka nimeä en edes yritä lausua, -
ja pidimme kokouksen koulun liikuntasalissa aivan vankilan vieressä.
Koulu ei ollut kovin hyvässä kunnossa, -
mutta kokouksiin tuli tuhat ihmistä.
Kysyin, kuinka moni oli katsonut tv-ohjelmaani.
Se nimittäin näkyy eri puolilla Venäjää.
Noista tuhannesta alle sata, ehkä 60―70 ihmistä -
oli nähnyt minut televisiossa, ja loput kaikista näistä ihmisistä -
olivat kuulleet kokouksesta jonkun raamattukoulumme opiskelijan kautta.
Pietarin raamattukoululaiset olivat aloittaneet koulun toisessa paikassa, -
jonka nimeä en osaa lausua. Sieltä opiskelijat olivat tehneet matkoja -
syrjäkyliin ja pitäneet siellä opetuslapseuskursseja.
Henkilökohtaisten kontaktien kautta he olivat tavoittaneet yli 900 ihmistä -
ja antaneet heille opetuksiani, jotka on käännetty venäjäksi.
Kuulimme todistuksia siitä, kuinka ihmisiä oli herätetty kuolleista.
Kerran he näkivät naisen kuolevan kadulla ja herättivät hänet kuolleista.
Siellä tapahtui paljon muitakin paranemisia ja ihmeitä.
Venäjällä on paljon alkoholi- ja huumeriippuvaisia, -
ja monet vapautuivat näistä aineista. Myös perheitä eheytyi.
Tämä ei tapahtunut minun kauttani, vaan ihmisten, joita olin koskettanut -
ja jotka ovat opettaneet muita. Näin Kristuksen ruumiin pitäisi toimia.
En osaa edes sanoin kuvailla, kuinka paljon tämä siunaa minua.
Kielimuurin vuoksi minun ei olisi edes kannattanut yrittää puhua -
kaikkien ihmisten kanssa.
Se olisi ollut tehotonta, koska kaiken olisi pitänyt tapahtua tulkin kautta.
Sen sijaan raamattukoululaisemme menivät eteen -
ja rukoilivat ihmisten puolesta heidän omalla kielellään.
Monet paranivat, ja satoja ihmisiä tuli uskoon ja täyttyi Pyhällä Hengellä.
En tiedä, osaatteko arvostaa tätä, mutta minusta tuo on hienompaa -
kuin jos olisin itse rukoillut kaikkien heidän puolestaan ja nähnyt heidän -
paranevan, pelastuvan ja täyttyvän Pyhällä Hengellä. Rakastan sitä.
Minusta on hienoa rukoilla ja nähdä ihmisten elämän muuttuvan, -
mutta on vielä hienompaa opettaa muita ja nähdä heidän tekevän sen.
Jos en olisi koskaan rukoillut ihmisten puolesta ja nähnyt ihmeitä, -
kokisin ehkä asian toisin, mutta nyt olen erilaisessa asemassa -
ja näkisin mieluummin jonkun, jota olen ollut opetuslapseuttamassa, -
rukoilevan ja palvelevan ihmisiä kuin tekisin sen itse.
Tästä olemme puhuneet, ja tätä meidän tulee tehdä.
Jos olet todella syntynyt uudesti ja rakastat Jumalaa, -
sinun on mentävä eteenpäin ja tultava opetuslapseksi, -
ja tavoitettava muita ihmisiä. Jos tekisimme näin, -
tavoittaisimme koko maailman nopeasti ja vaikuttaisimme siihen -
paljon enemmän kuin evankeliointi, jolla opetuslapseutus on korvattu.
Luetaan jae Jes. 28:9. "Keitähän tuokin luulee taitoon neuvovansa, -
keitä saarnalla opettavansa?
Olemmeko me vasta maidolta vieroi- tettuja, äidin rinnoilta otettuja?"
Tässä puhutaan kypsyydestä. Jos aiot saada otteen Jumalan asioista -
niin, että elämäsi voi muuttua ja että voit opettaa muita, -
sinun on päästävä eroon maidosta ja alettava syödä vahvempaa ruokaa.
Jae 10: "Käsky käskyn päälle, käsky käskyn päälle, -
läksy läksyn päälle, läksy läksyn päälle, -
milloin siellä, milloin täällä!"
Tässä puhutaan siitä, että jos haluat kasvaa, -
sinun on tultava opetuslapseksi ja lähestyttävä Jumalan asioita -
systemaattisesti ja järjestyksessä. Vain harvat tekevät näin.
Tämä on yksi asioista, joita korostamme raamattukoulussamme.
Rakennamme aiemmin opitun päälle.
Meillä on eräitä parhaista opettajista, joita Kristuksen ruumiista löytyy.
Kyse ei siis ole vain minusta, vaan meillä on upeita opettajia.
Omilla kursseillani aloitamme perusteista.
Puhun ensin Raamatun uskottavuudesta ja arvovallasta.
Kun opiskelijat uskovat siihen, että Raamattu on luotettava, -
rakennan sille perustalle ja opetan hengestä, sielusta ja ruumiista.
Opetan Raamatusta totuuksia, jotka ovat muuttaneet oman elämäni.
Sitten jatkan opettamalla uskovan identiteetistä ja arvovallasta.
Etenemme systemaattisesti, näin Herra on minua johtanut.
Kaikki opettajamme toimivat näin. Asioita ei opeteta sattumanvaraisesti.
Emme vain heittele totuuden palasia ilmaan ja oleta opiskelijoiden -
yhdistelevän niitä omassa päässään, vaan esitämme asiat järjestyksessä.
Uskon, että jos olet ottanut vastaan asiat, joista olen puhunut, -
sinun tulee seuraavaksi alkaa opiskella Sanaa -
systemaattisesti ja järjestelmällisesti, -
jotta voisit uudistaa mielesi ja kasvaa aikuisuuteen.
Haluan kertoa, että minulla ei aikoinani ollut varsinaista opettajaa.
Oli kyllä joitakin ihmisiä, joita Jumala käytti kiinnittämään huomioni -
ja muuttamaan elämäni täysin.
Noin vuoden ajan sen jälkeen, kun Jumala kohtasi minut vuonna 1968, -
sain opetusta, ja se antoi minulle vahvan perustan -
ja työnsi minua eteenpäin. En siis sano, että olin täysin ilman opetusta, -
mutta vuonna 1969 menin armeijaan, jossa vietin 19 kuukautta.
Tuosta ajasta olin 13 kuukautta Vietnamissa.
Siellä olin apulaispappina, ja papeista, joita avustin, -
yksi oli varmasti uudestisyntynyt ja rakasti Jumalaa, -
mutta muista en saanut roolimallia, eivätkä he voineet auttaa minua.
Suurimman osan ajasta olin yksin, koska pastoreista oli pulaa.
Minulla ei ollut esimiestä, ja suurimman osan ajasta -
istuin bunkkerissa tappaen aikaani. Jumala kyllä käytti tuotakin aikaa.
Minulla ei ollut mitään tekemistä, ja ympärilläni oli valtavasti kiusauksia, -
joten selvisin hengissä hengellisesti vain istumalla nenä kiinni Sanassa.
Opiskelin siis Sanaa jatkuvasti, jopa 15 tuntia päivässä.
Luin Sanaa, ja Pyhä Henki alkoi opettaa minua yliluonnollisesti.
Kun palasin Vietnamista, sain taas opetusta joiltakin ihmisiltä, -
jotka opettavat vieläkin, ja heillä oli suuri vaikutus elämääni, -
mutta Henki oli jo opettanut minulle niin paljon, etten niellyt kaikkea, -
vaan vertasin sitä siihen, mitä Jumala oli tehnyt elämässäni ja opettanut.
Näin pääsin tasapainoon, ja jälkeen- päin näen tässä suuren viisauden.
Haluan sanoa, että jouduin tekemään suuren osan työstä itsekseni.
En halua mitenkään kerskailla tällä, oma tilanteeni vain oli tällainen.
En tiennyt siihen aikaan mitään mistään raamattukouluista.
Olin jo etsinyt Herraa vuosia ja aloittanut palvelutyöni, -
kun Rhema-raamattukoulu avattiin.
En tiennyt muista vaihtoehdoista, joten olen aika pitkälti itseoppinut.
Toki Pyhä Henki johdatti luokseni ihmisiä, jotka opettivat minua, -
mutta minulla ei ollut opettajaa siinä mielessä kuin minusta olisi hyvä olla.
En suosittelisi tätä tapaa tulla opetuslapseksi kenellekään.
Jos siitä selviää, todistuksesta tulee upea.
Voisin kertoa hienoja todistuksia, mutta se oli rankkaa.
Tein sellaisia virheitä, joita en olisi tehnyt, jos joku olisi opastanut minua.
Yksi suurimmista virheistäni kosketti lisäkseni myös vaimoani ja perhettäni.
Ajattelin, että jos minut oli kutsuttu kokopäiväiseen Herran työhön, -
tekisin syntiä, jos tekisin muuta työtä.
Jumala kutsui minut julistamaan, ja minun tuli sitoutua täysin siihen.
Toki minun tulikin sitoutua kutsuuni, -
mutta Paavalikin teki välillä telttoja, kun ihmiset eivät tukeneet häntä.
Myöhemmin olen tajunnut, että jos ei tee työtä, ei pidä syödäkään.
Julistin pienelle ryhmälle Teksasissa, ja meitä oli parhaimmillaan 12, -
joskus vain 5. Meillä oli 5 kokousta viikossa, ja teimme paljon työtä.
Rukoilin ihmisten puolesta ja tein kaikkeni, -
mutta jos seurakunnassa on 5―12 ihmistä, työllä ei vielä voi elää.
Olen vähän hidas oppimaan asioita. Päätin jatkaa, vaikka kuolisin nälkään.
Tekisin sen, mihin Jumala oli minut kutsunut, parhaani kykyni mukaan.
Jos minulla olisi ollut esimies, jolla olisi ollut kokemusta palvelutyöstä, -
hän olisi voinut neuvoa minua hankkimaan osa-aikaisen työn -
ja kertonut, ettei se ole väärin.
Hän olisi opettanut minulle sellaisia kohtia kuin 2. Kor. 9 ja 2. Tess. 9, -
joissa sanotaan, että ihmisen on elätettävä itsensä ja tehtävä työtä.
Näin olisin saanut taloudellista painetta pois harteiltani.
Äskettäin tv-tiimini kävi Coloradon Pritchettissä, -
tutustui rakennukseen, jossa pidimme kokouksia -
ja ottivat kuvia ensimmäisestä toimistostani.
Eräs työntekijöistäni kysyi, miksei Jamie tullut mukaan.
Hän ei halunnut tulla, koska paikkaan liittyi ikäviä muistoja kovista ajoista.
Suuri osa niistä liittyi aikaansaamiini rahavaikeuksiin.
Kerron kaiken tämän selittääkseni, -
että sinun on opiskeltava Sanaa systemaattisesti ja että tarvitset -
jonkun, joka on jo opetuslapsi, auttamaan sinua opetuslapseudessa.
Näin Jumala tarkoitti sen toimivan, vaikkei tämä olekaan ainoa tapa.
Paavali oli melko itseoppinut. Jumala opetti häntä 3,5 vuotta erämaassa.
Minä olen itseoppinut. Asiat voi tehdä näinkin, mutta en suosittele sitä.
Asiat voi oppia kantapään kautta, mutta on olemassa parempikin tapa: -
anna jonkun, joka on kasvanut suhteessaan Jumalaan -
ja jonka elämässä näkyy kasvun hedelmä, opetuslapseuttaa sinua.
Tämä on Jumalan asettama tapa. Lukemieni jakeiden mukaan -
Sanaa on lähestyttävä systemaattisesti.
Monet vain lukevat Raamattua läpi kannesta kanteen.
Se on parempi kuin ei mitään, enkä halua estää sinua tekemästä niin.
Sanon kuitenkin, että järjestelmällinen lähestymistapa auttaisi sinua.
Jos vain luet Raamatun läpi ja jatkat lukemista 10―15 vuotta, -
uskon, että opit lopulta kaikki olennaiset asiat, -
ja Pyhä Henki auttaa sinua yhdistämään ne toisiinsa, -
mutta voit käyttää hyväksesi sitä, mitä Jumala on opettanut minulle -
tai jollekulle muulle opettajalle, jonka elämässä näkyy hyvä hedelmä.
Voit oppia asioita systemaattisesti. Minulla on opetuslapseuspaketti, -
johon olen koonnut opetusta perus- asioista, jotta saisit lujan perustan -
ja oppisit, millainen on todellinen, raamatullinen pelastus.
Siinä on myös opetusta Pyhästä Hengestä, kielillä puhumisesta -
vaivattomasta muutoksesta sekä hengestä, sielusta ja ruumiista.
Lopuksi tulee opetuslapseus ja evankeliointi.
Näin saat hyvän lähdön. Samoihin johtopäätöksiin pääseminen -
vaatii vuosien itsenäisen opiskelun, mutta voin opettaa ne melko nopeasti.
En tiedä, ymmärrätkö, mistä puhun. Monilla ei ole mitään suunnitelmaa.
He vain avaavat Raamattunsa, lukevat satunnaisen jakeen -
ja pyytävät, että Jumala puhuisi siitä.
Eräs mies rukoili: "Jumala, mitä minun pitää tehdä?" -
avasi Raamattunsa ja luki: "Juudas meni ja hirtti itsensä."
Ei tämä voi olla Jumalasta, hän ajatteli ja yritti uudelleen.
"Mene ja tee sinä samoin."
Jos opiskelet Raamattua näin, voit päätyä todella hakoteille.
Uskon täysin Raamatun sanan erehtymättömyyteen.
En usko, että Raamattu on vain ihmisten kirjoitusta Jumalasta, -
vaan Jumala käytti Raamatun kirjoittajia ja puhuu heidän kauttaan.
Silti voisin nimetä Raamatusta satoja kohtia, -
jotka näyttivät minusta ristiriitaisilta.
Raamattua tutkiessani Jumala on näyttänyt minulle, -
kuinka ne ovat täysin tasapainossa ja itse asiassa täydentävät toisiaan.
Olen tehnyt tätä 44 vuotta ja oppinut nämä asiat. Sinäkin voit oppia ne, -
mutta suosittelen, että kuuntelet, mitä Jumala on opettanut minulle, -
rukoilet ja pyydät Henkeä opettamaan sinua. Näin voi oppia nopeammin.
Näin kerran näyn.
Näin itseni kulkemassa tiheän viidakon läpi.
Minulla oli viidakkoveitsi kädessäni, ja raivasin polkua viidakon halki.
Olin tehnyt sitä pitkään, kun näin, että takanani muut levensivät polkua.
Kun katsoin kauemmas taakse, jotkut rakensivat polulle isoa tietä, -
ja autot vilistivät 100 kilometriä tunnissa siellä, missä olin edennyt -
vain puolitoista metriä 10 minuutissa raivaten tietäni viidakon läpi.
Herra sanoi, että tähän minut on kutsuttu. Olen tienraivaaja, -
raivaan polun, ja takanani tulevat ihmiset voivat laajentaa sitä -
ja voivat näin kulkea lyhyessä ajassa sen matkan, jonka kulkemiseen -
minulta meni vuosia. Juuri tätä opetuslapseus on.
Toimimme näin muissakin asioissa.
Emme keksi hehkulamppua kuin Edison, vaan käytämme sitä.
Jokainen meistä ei keksi omaa tietokonettaan tai puhelintaan, -
vaan käytämme hyväksemme tietoa, jonka hankkimiseen -
on voinut mennä vuosikymmeniä, ja jatkamme siitä eteenpäin.
Seisomme toisten hartioilla, ja niin asian pitäisi olla seurakunnassakin.
Jakeissa Tit. 2:3―5 sanotaan, -
että vanhempien naisten tulee opettaa nuorempia naisia -
rakastamaan miehiään ja lapsiaan ja hoitamaan kotinsa hyvin.
Kristuksen ruumiissa ihmisten tulisi opettaa toisiaan, -
mutta valitettavasti sitä ei tapahdu kovin paljon.
Useimmissa seurakunnissa ihmiset saavat opetusta tunnin tai pari -
yhtenä päivänä viikossa, sunnuntaina.
Oikein palavassa seurakunnassa saattaa olla toinenkin kokous viikossa.
Lisäksi saattaa olla kotiryhmiä, mutta kyse on joka tapauksessa -
opetuslapseuttamiseen käytetään viikossa vain joitakin tunteja.
Tavallisessa seurakunnassa siihen käytetään vielä vähemmän aikaa, -
tunti tai pari viikossa, palavassa seurakunnassa vähän enemmän.
Kaikilla ei edes ole seurakuntaa, vaan he lukevat Raamattua -
ja yrittävät oppia siitä itsekseen, -
mutta se ei ole opetuslapseutta sanan varsinaisessa merkityksessä.
Ihminen, joka haluaa kasvaa, on vieroitettava rintamaidosta -
ja hänelle on opetettava "Käsky käskyn päälle, käsky käskyn päälle, -
läksy läksyn päälle, läksy läksyn päälle, -
milloin siellä, milloin täällä!"
Opetuslapseus vaatii järjestelmällistä opiskelua.
Jos siis olet samaa mieltä asioista, joita olen opettanut -
ja uskot, että opetuslapsien tekeminen on oikea tapa evankelioida, -
sinusta täytyy tulla opetuslapsi, eli sinut täytyy opetuslapseuttaa.
Opetuslapsi on oppilas, -
ja oppilaalla tulisi olla myös opettaja, joka häntä opettaa.
Sinun on opittava uskon asioita järjestelmällisesti.
Kun olet oppinut nämä totuudet, -
sinun on alettava opettaa muita ja tehtävä heistä opetuslapsia.
Tämä periaate on yksinkertainen, mutta tällaista näkee harvoin -
nykypäivän seurakunnassa.
Jotkut toimivat näin, mutta he ovat vähemmistössä.
Siksi monet käyttävät tätä ohjelmaa -
ja muiden hyvien Jumalan Sanan opettajien ohjelmia -
sekä CD-levyjä ja kirjoja opetuslapseuttaakseen itseään.
Valitettavasti näin tapahtuu, vaikka seurakunnan tulisi hoitaa homma.
Uskon vakaasti, että jos seurakunta toimisi Jumalan haluamalla tavalla, -
Charis-raamattukoulua ei tarvittaisi siinä muodossa kuin se nyt on.
Muuta elämäsi...
Minulle suurin muutos liittyi siihen, että jätin kaiken taakseni, -
tulin uuteen paikkaan ja sain nähdä, että Jumala piti minusta huolen.
Koko perheeni on nähnyt suuria muutoksia tänne tuloni jälkeen, -
koska haavani ovat parantuneet ja minulla on nyt vahva perusta.
Ensimmäinen vuosi on kuin vieroitusta kaikesta siitä väärästä opista, -
jonka olemme oppineet eri paikoissa.
Suurin muutos on se, että olen päässyt eroon väärästä opista, -
jonka olin omaksunut perinteiden kautta, ja saanut varman perustan.
Olen saanut täydemmän ymmärryksen siitä, mitä Jeesus teki ristillä -
ja mitä se merkitsee meille.
Opetus auttoi minua yhdistämään koko Raamatun asiat toisiinsa.
Kun menen kotiin, mieheni kysyy, mitä olen oppinut tänään.
Toisinaan en pysty puhumaan, koska tämä on vain niin hyvää.
Suurin muutos, jonka olen huomannut elämässäni tänne tulemisen jälkeen -
on Jumalan rauhan kokeminen. Raamatussa sanotaan, -
että jos keskitymme Häneen, Hän antaa meille täydellisen rauhan.
Tietämykseni Jumalasta on kasvanut ja rauha on lisääntynyt elämässäni.
Hän toi minut tänne ja todisti minulle rakkautensa minua kohtaan.
Se, että tein päätöksen tulla ja istua kuuntelemassa Sanan opetusta -
neljä tuntia päivässä, neljä päivää viikossa on saanut asiat, -
jotka Jumala istutti sydämeeni vuosia sitten, toteutumaan.
Olen oppinut ymmärtämään niitä paremmin ja saanut rohkeuden, -
jota minulla ei ennen ollut. Uskallan lähteä toteuttamaan Jumalan kutsua.
Andrewin opetussarja evankelioinnista ja opetuslapseudesta -
on saatavilla opetuslapseuskurssina.
Kurssin 48 oppituntia on suunniteltu niin, että kuka tahansa -
voi missä ja milloin tahansa tavoittaa ei-uskovia tai opetuslapseuttaa heitä.
Jokaisesta oppitunnista on harjoituksia työkirjassa, -
ja CD-levyn ansiosta voit tulostaa harjoituksia niin paljon kuin haluat.
Tämä hyödyllinen kurssi on saatavissa englanniksi ja espanjaksi.
Kurssin voi myös tilata osana -
evankeliointia ja opetuslapseutta käsittelevää pakettia.
Jos uskot, että meidän tulee tehdä opetuslapsia, ei vain käännyttää, -
kannattaa hankkia koko paketti, johon kuuluu opetuslapseuskurssin lisäksi -
kolme muuta kurssia aiheista "Uusi minä ja Pyhä Henki", -
"Vaivaton muutos" sekä "Henki, sielu ja ruumis".
Paketin kautta sinusta tulee opetus- lapsi ja opit tekemään opetuslapsia.
Paketin listahinta on 70 puntaa, mutta tänään saat sen -
lahjoittamalla 40 puntaa tai enemmän.
Sarjan kolmas osa käsittelee sitä, ettei meidän tule kuunnella kriitikoita.
Se on saatavissa kolmella punnalla, mutta jos sinulla ei ole varaa siihen, -
tarjoamme sen ilmaiseksi.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos linja on varattu, voit myös tilata materiaaleja nettisivujen kautta -
milloin vain osoitteessa www.awme.net.
Jos haluat kirjoittaa meille, käytä ruudulla näkyvää osoitetta.
Ihmiset eri puolilla maailmaa lataavat Andrewin opetuksia -
yli 250 000 kertaa joka kuukausi, täysin ilmaiseksi!
Kiitämme tukijoitamme siitä, että he tekevät tämän mahdolliseksi.
Muuta elämäsi. Muuta maailma.
Suomennos: Anni Lähteenmäki
Investoi Charis-raamattukouluun ja Andrew Wommackin työhön.